**ΣΩΜΑΤΕΙΟ ΕΡΓΑΖΟΜΕΝΩΝ Α.Ν.Θ ‘’ΘΕΑΓΕΝΕΙΟ’’**

**ΕΔΡΑ:** ΘΕΣΣΑΛΟΝΙΚΗ

**ΔΙΕΥΘΥΝΣΗ:** ΑΛΕΞ. ΣΥΜΕΩΝΙΔΗ 2

**Τ.Κ:** 54639

**ΤΗΛ:** 2310898207 – 6945287068

**ΕMAIL:** theageneio207@yahoo.gr

**ΗΜΕΡΟΜΗΝΙΑ:** 22/03/2022

ΔΕΛΤΙΟ ΤΥΠΟΥ

Το Αντικαρκινικό Νοσοκομείο Θεσσαλονίκης «Θεαγένειο», το μοναδικό αντικαρκινικό – ογκολογικό νοσοκομείο στη Βόρεια Ελλάδα, καθ’ όλη τη διάρκεια της πανδημίας ήταν από τα ελάχιστα νοσοκομεία της χώρας που όχι μόνο δεν ανέστειλε την κανονική του λειτουργία, αλλά υπό δύσκολες συνθήκες κατάφερε να συνεχίσει τη φροντίδα και θεραπεία χιλιάδων ογκολογικών ασθενών.

Το τελευταίο διάστημα το σοβαρό πρόβλημα της υποστελέχωσης του νοσοκομείου επιδεινώθηκε καθώς δεν έγινε καμία πρόσληψη μόνιμου προσωπικού, προσλήφθηκε ελάχιστο επικουρικό προσωπικό, σημειώθηκε μεγάλο κύμα συνταξιοδοτήσεων συναδέλφων, άνοιξαν νέα τμήματα στο νοσοκομείο, μεταφέρθηκε το τμήμα ημερήσιας νοσηλείας στην Πυλαία, χωρίς να έχει προληφθεί το απαραίτητο προσωπικό και της εφαρμογής από την κυβέρνηση του εκδικητικού μέτρου των αναστολών εργασίας των υγειονομικών.

Η απαράδεκτη τακτική του Υπουργείου Υγείας και της ΥΠΕ να μην καλύπτει με προσλήψεις τα κενά, αλλά να μετακινεί προσωπικό από υποστελεχωμένο νοσοκομείο σε άλλο υποστελεχωμένο νοσοκομείο συνεχίζεται και μετά την ύφεση της πανδημίας. Εξαιτίας της συνεχιζόμενης απόσπασης των αναισθησιολόγων από το Θεαγένειο σε άλλο νοσοκομείο έκλεισε μία χειρουργική αίθουσα που είχε ως αποτέλεσμα να μειωθούν κατά 20% οι χειρουργικές επεμβάσεις και να αυξηθεί η αναμονή των ογκολογικών ασθενών που περιμένουν να χειρουργηθούν. Ακόμα και τα έξοδα μετακίνησης των αποσπασμένων συναδέλφων σε νοσοκομεία έκτος νόμου δεν καλύπτονται άμεσα.

Όμως το Υπουργείο Υγείας και η ΥΠΕ αντί να εφαρμόσουν, τουλάχιστον, το αυτονόητο απέναντι στους υγειονομικούς που σε συνθήκες υποστελέχωσης και εργασιακής εξουθένωσης, καθυστερούν τη πληρωμή των δεδουλευμένων τους. Οι εργαζόμενοι του Θεαγενείου έχει να πληρωθεί εφημερίες, νυχτερινά – εξαιρέσιμα, υπερωρίες από τον μήνα Μάρτιο και απογευματινά ιατρεία από τον μήνα Ιανουάριο. Η κοροϊδία του Υπουργείου συνεχίζεται, που ακόμα δεν έχει εκταμιεύσει τα δεδουλευμένα του δευτέρου τριμήνου του 2022, ειδικά τώρα που οι συνθήκες ακρίβειας, συνέχων ανατιμήσεων του ρεύματος, καυσίμων κλπ δυσκολεύουν τους εργαζόμενους στα νοσοκομεία να ανταπεξέλθουν στις βασικές τους ανάγκες.

**Απαιτούμε άμεσα:**

* Να σταματήσουν οι μετακινήσεις και να επιστρέψει το προσωπικό στο Θεαγένειο, που είναι απολύτως απαραίτητο
* Να καλυφθούν όλα τα κενά με μόνιμες προσλήψεις- Να επιστρέψουν άμεσα οι συνάδελφοι που βρίσκονται σε αναστολή εργασίας
* Να καταβληθούν τα δεδουλευμένα και να σταματήσει η απαράδεκτη τακτική της καθυστερημένης καταβολής τους

 **ΓΙΑ ΤΟ Δ.Σ.**

**Ο ΠΡΟΕΔΡΟΣ Ο ΓΡΑΜΜΑΤΕΑΣ**

 ΜΟΥΡΑΤΙΔΗΣ ΒΑΣΙΛΕΙΟΣ ΚΟΚΑΡΙΔΑΣ ΔΗΜΗΤΡΙΟΣ